Pirkimo sąlygų Priedas Nr.1

|  |
| --- |
| **SPECIALIŲJŲ STATYBOS DARBŲ (MECHANIKOS) AB „KLAIPĖDOS NAFTA“****OBJEKTUOSE PIRKIMO techninė specifikacija**  |

 Klaipėda

2018 birželis

 **TURINYS**

[**1. BENDRA INFORMACIJA** 3](#_Toc444608709)

[**2. SĄVOKOS IR SUTRUMPINIMAI** 3](#_Toc444608710)

[**3. PIRKIMO OBJEKTAS** 3](#_Toc444608711)

[**4. PIRKIMO OBJEKTO APIMTYS** 4](#_Toc444608712)

[**5. DARBŲ SUTEIKIMO VIETA** 5](#_Toc444608713)

[**6. REIKALAVIMAI PIRKIMO OBJEKTUI** 5](#_Toc444608714)

[**7. TEIKĖJO ĮSIPAREIGOJIMAI** 6](#_Toc444608715)

[**8. UŽSAKOVO ĮSIPAREIGOJIMAI** 7](#_Toc444608716)

**1. BENDRA INFORMACIJA**

**Perkančioji organizacija:**

AB „Klaipėdos nafta“, pagal Lietuvos Respublikos įstatymus teisėtai įregistruota ir veikianti bendrovė, įmonės kodas 110648893, adresas korespondencijai Baltijos pr. 40, LT-93239, Klaipėda, Lietuva.

**Kontaktiniai asmenys:**

Projektų valdymo skyriaus vadovas Dangiras Chockevičius, +370 46 391791, d.chockevicius@kn.lt.

Vyresnioji pirkimų vadybininkė Natalija Manafova, tel. +370 46 391650, n.manafova@kn.lt.

# **2. SĄVOKOS IR SUTRUMPINIMAI**

1. **Statytojas (Užsakovas arba Bendrovė)** – „Klaipėdos nafta“, AB, pagal Lietuvos Respublikos įstatymus teisėtai įregistruota ir veikianti bendrovė, įmonės kodas 110648893, adresas korespondencijai Baltijos pr. 40, LT-93239 Klaipėda, Lietuva.
2. **Rangovas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė – su kuriuo Užsakovas sudaro Preliminariąją sutartį ir/ar Sutartį.
3. **Preliminarioji sutartis** – sutartis, sudaroma tarp Pirkimą laimėjusių Rangovų ir Užsakovo, kurios pagrindu tarp Preliminariąją sutartį pasirašiusių Rangovų bus vykdomas Atnaujintas varžymasis.
4. **Atnaujintas varžymasis –** tai teisės aktuose, Pirkimo sąlygose ir Preliminariojoje sutartyje nustatytomis sąlygomis ir tvarka vykdomas atnaujintas tiekėjų varžymasis dėl Sutarties sudarymo.
5. **Sutartis arba Pagrindinė Sutartis –** Preliminariosios sutarties pagrindu ir joje bei Pirkimo sąlygų nustatyta tvarka tarp Užsakovo ir vieno iš Rangovų sudaroma sutartis dėl statybos darbų (konkretaus Užsakymo) vykdymo.
6. **Užsakymas** – Užsakovo Atnaujinto varžymosi procedūros metu Rangovams, su kuriais sudarytos Preliminariosios sutartys, pateikiama informacija apie konkrečias perkamas Darbus, jų apimtis, reikalavimus Darbų suteikimui bei taikomas procedūras, į kurias privalo atsižvelgti Rangovai, teikdami pasiūlymą Atnaujinto varžymosi procedūros metu.
7. **Kokybė** – vykdant Darbus pritaikyta geroji pramonės, technologinė ir Darbų teikimo, darbų atlikimo praktika, reiškianti (I) tokio įgūdžių, kruopštumo, protingumo ir įžvalgumo lygio naudojimą, kokį pagrįstai ir įprastai naudotų pakankamai įgūdžių ir patirties turintis asmuo, užsiimantis tos pačios rūšies veikla tokiomis pat arba panašiomis sąlygomis; ir (II) taikomą praktiką panašiose pramonės, Darbų teikimo ir darbų atlikimo srityse.
8. **Statyba, statybos darbai, statinys, statybvietė, projektavimas, projektuotojas, normatyviniai statybos dokumentai, statybos produktai** atitinka sąvokas, pateiktas Statybos įstatyme.
9. **Medžiagos** ar **gaminiai** turi tą pačią prasmę kaip sąvokos **statybinės medžiagos**, **statybos gaminiai**, **statybos produktai.**
10. **Darbai**, **prekės** ir **paslaugos** atitinka sąvokas, pateiktas Viešųjų pirkimų įstatyme.
11. **Ekonominiai normatyvai** - valdymo institucijų nustatyti ar rekomenduojami išlaidų rodikliai, kurie taikomi arba į kuriuos atsižvelgiama, apskaičiuojant statybos kainą.
12. **Rinkos kainos** - gamintojų, tiekėjų ar paslaugų teikėjų kataloguose arba kitu būdu skelbiamos prekių, darbų ir paslaugų kainos.
13. **Suvestinis statybos kainos apskaičiavimas** – skaičiuojamasis investicijų poreikis, apimantis visas numatomas išlaidas statinio (statinių grupės) projekto paruošimui ir įgyvendinimui.
14. **Objektinė sąmata** – investicijų poreikis statinio (statinio sudėtinių dalių arba atskirai statomų statinių) statybai, montavimui ir įrenginių įsigijimui, detalizuotas pagal statinio projekto sudėtines dalis.
15. **Lokalinė sąmata** - investicijų poreikis statinio statybai, detalizuotas pagal statybos darbus.

# **3. PIRKIMO OBJEKTAS**

1. Užsakovas, siekdamas užtikrinti sklandų Bendrovės II investicijų etapo plėtros projektų įgyvendinimą, pagal poreikį numato įsigyti specialiuosius statybos Darbus (mechanikos) (toliau – Darbai). Užsakovas pagal poreikį gali įsigyti tik dalį arba visus 4 punkte nurodytus Darbus. Šiuo tikslu Užsakovas siekia atsirinkti Rangovus, galinčius atlikti Darbus. Darbų atlikimas apims konkrečias užduotis, kurių galima (preliminari) apimtis nurodyta šioje techninėje specifikacijoje. Užsakovas, pateikdamas Užsakymą atnaujinto varžymosi procedūros metu, patikslins (detalizuos) konkrečių Darbų apimtis ir turinį.
2. Numatoma bendra pirkimo vertė per visą Preliminariosios sutarties trukmę – iki 2 500 000 EUR (be PVM). Užsakovas neįsipareigoja nupirkti šioje techninėje specifikacijoje nurodytų Darbų už visą aukščiau nurodytą pirkimo vertę. Minimali planuojama darbų apimtis – 40% nuo bendros pirkimų vertės.
3. Numatoma Preliminariosios sutarties trukmė – 18 mėn. nuo sutarties sudarymo datos.

# **4. PIRKIMO OBJEKTO APIMTYS.**

1. Statybos darbai atliekami statybos techninio reglamento STR 1.06.01:2016 „Statybos darbai. Statinio statybos priežiūra“ nustatyta tvarka pagal Užsakovo pateiktą projektą Atnaujinto varžymosi metu.
2. Užsakovas numato, kad Preliminariųjų sutarčių galiojimo laikotarpiu statybos darbai bus vykdomi šiose statinių grupėse bei darbų srityse:

**4.2.1. specialieji darbai:**

 - mechanikos darbai (vandentiekio ir nuotekų šalinimo tinklų tiesimas; betranšėjis inžinerinių tinklų tiesimas; statinio vandentiekio ir nuotekų šalinimo inžinerinių sistemų įrengimas; šilumos tiekimo tinklų tiesimas; šilumos gamybos įrenginių montavimas; statinio šildymo, vėdinimo, oro kondicionavimo inžinerinių sistemų įrengimas; naftos, dujų tinklų tiesimas; statinio dujų inžinerinių sistemų įrengimas; šildymo, dujų, naftos ar kito kuro technologinių inžinerinių sistemų įrengimas; kiti panašūs darbai).

 Aukščiau pateiktas pirkimo objekto apimčių detalizavimas yra preliminarus, skirtas Rangovui įvertinti Užsakovo perkamų Darbų apimtis ir turinį. Detalus Darbų aprašymas, jų apimtys, Užsakovo reikalavimai jų atlikimui ir kt. bus pateikiami Rangovams Atnaujinto varžymosi metu.

 Užsakovas atkreipia potencialių tiekėjų dėmesį, kad, kartu su mechanikos darbais, gali būti perkami ir bendrastatybiniai darbai, jei tai yra reikalinga konkretaus projekto įgyvendinimui bei atskirai skaidyti bendrastatybinių darbų atlikimo nėra racionalu ar techniškai nėra priimtina Bendrastatybinių darbų lyginamasis svoris konkretaus pirkimo objekte numatomas mažesnis nei to paties pirkimo objekto specialiųjų (mechanikos) darbų lyginamasis svoris.

Žemiau pateikiamas preliminarus planuojamų įgyvendinti Darbų sąrašas:

- Naftos produktų technologinių vamzdynų ir jų atskirų sudedamųjų dalių, armatūros ir pan. montavimo darbai (galimai kartu su atramų pamatų ir metalinių ar gelžbetoninių konstrukcijų (vamzdynų estakadų) įrengimo darbais);

- Rezervuarų parkų ar kitų susijusių gamybinių nuotekų tinklų įrengimo darbai;

- Rezervuarų parkų užteršto ir ar lietaus vandens surinkimo sistemos įrengimo darbai;

- Angliavandenilių garų iš talpyklų surinkimo ir utilizavimo vamzdynų ir sistemų įrengimo darbai;

- Putų stoties "C" tiekimas ir montavimas;

- Technologinių įrenginių (siurblių, maišyklių, talpų, perleidimo įrenginių ir kt.) sumontavimas, parengimas darbui;

- Įvairių metalo gaminių, konstrukcijų gamyba ir montavimas. Antikorozinis padengimas

- Rezervuarų parkų pagalbinių vamzdynų montavimo darbai;

- Vamzdynų aklių, sklendžių pakeitimų, hidraulikos, vamzdynų valymo, sausinimo, prapūtimo darbai;

- Rezervuarų parkų priešgaisrinių (vandens ir putų) vamzdynų montavimo darbai.

- Technologinės įrangos demontavimo ir perkėlimo darbai iš esamos terminalo infrastruktūros.

Bendrovės planuojamų įgyvendinti projektų sąrašas nėra baigtinis, galimi ir kiti šiame sąraše nepaminėti Darbai.

**5. VARŽYMOSI PROCEDŪRA**

Pirmajame varžymosi etape bus atrenkami 7 Rangovai (arba ne mažiau kaip 3 jei atitinkančių pasiūlymų bus mažiau), kurių ekonominio naudingumo balas yra didžiausias. Su šiais Rangovais bus pasirašytos preliminariosios sutartys 18 mėnesių laikotarpiui.

Vykdant atnaujinto varžymosi procedūrą, Rangovui bus pateikiamas konkretus techninis ir / arba techninis darbo projektas, ir / arba Užsakovo parengta techninė užduotis. Rangovas, naudodamasis sąmatų skaičiavimo programa, parengia ir teikia pasiūlymą atnaujintam varžymuisi. Įkainiai apskaičiuojami pagal aktualaus laikotarpio sąmatų skaičiavimo programos skaičiuojamąsias rinkos kainas.

Atnaujinto varžymosi procedūroje, papildomų medžiagų, mechanizmų, darbo užmokesčio, statybvietės išlaidų, tiesioginių ir netiesioginių išlaidų vertės (procentai) negali būti didesnės nei tos, kurios buvo pateiktos Tiekėjo pasiūlyme ir jų pagrindu sudaryta Preliminarioji sutartis.

Rangovas lokalinę sąmatą privalės pateikti vadovaujantis STR 1.04.04:2017 „Statinio projektavimas, projekto ekspertizė“. Lokalinėje sąmatoje turi būti nurodyti statybos darbų aprašymai pagal konstrukcinius elementus / sustambintas darbų rūšis / detalizuotus darbus ir t.t. Sąmatoje turi atsispindėti darbo kodas su koeficientais, sąnaudos atitinkančių darbų medžiagoms, darbo užmokesčiui, mechanizmams. Taip pat sąmatoje turės atsispindėti procentų galūnė, t. y. sąmatoje parodant papildomų medžiagų, mechanizmų, darbo užmokesčio, statybvietės išlaidų, tiesioginių ir netiesioginių išlaidų vertes ir procentus.

# **6. DARBŲ SUTEIKIMO VIETA**

AB „Klaipėdos nafta“, įmonės kodas 110648893, adresas Burių g. 19; adresas korespondencijai: Baltijos pr. 40, LT-93239, Klaipėda, Lietuvos Respublika arba kituose Bendrovei pavaldžiuose padaliniuose Lietuvos Respublikos teritorijoje.

# **7. REIKALAVIMAI PIRKIMO OBJEKTUI**

7.1. **Įsipareigojimų vykdymo terminai**

7.1.1. Darbai bus atliekami Užsakovo Užsakyme ir (ar) laimėjusio Rangovo pasiūlyme, pateiktame Atnaujinto varžymosi procedūros metu, nurodytais ir Pagrindinėje sutartyje įrašytais terminais.

7.2. **Kokybė**

7.2.1. Visi Darbai privalo būti teikiami kokybiškai ir nustatytais terminais, remiantis šiose Techninėse specifikacijose, konkrečiame Užsakyme, laimėjusio Rangovo Pasiūlyme, pateiktame Atnaujinto varžymosi procedūros metu bei Sutartyje nustatytais, taip pat teisės aktuose, norminiuose dokumentuose nustatytais reikalavimais.

7.3. **Sutarties vykdymo metu pateikiama dokumentacija**

7.3.1. Jei kitaip nenurodoma Užsakovo pateiktame Užsakyme, visi galutiniai atsiskaitymo rezultatai (pilna sudėtimi) Užsakovui pateikiami elektronine forma (skaitmeninėje laikmenoje) Užsakovo Užsakyme redaguojamu formatu (MS Word, MS Excel, brėžiniai – dwg ir/ar kitu Užsakovui priimtinu šalių sutartu formatu) ir popierine forma trimis egzemplioriais.

7.3.2. Sutarties vykdymo laikotarpiu ne dažniau kaip vieną kartą per savaitę ir ne rečiau kaip vieną kartą per mėnesį Užsakovo patalpose vyks tiesioginiai Užsakovo ir Rangovo **susitikimai** Darbų teikimo eigos pristatymui ir aptarimui. Kliento pageidavimu, tokie susitikimai gali būti pakeisti Darbų teikimo atsiskaitymo ataskaita, kurią Rangovas reguliariai rengs ir teiks Užsakovui, kaip tai nurodyta Techninės specifikacijos 7.3.3. punkte. Tokių susitikimų poreikį ir dažnumą bei formą Užsakovas detalizuos Užsakyme. Papildomai už šių susitikimų organizavimą ir dalyvavimą Užsakovas Rangovui nepamoka, jie turi būti įtraukti į bendrą Rangovo teikiamų Darbų kainą.

7.3.3. Darbų teikimo metu Rangovui gali būti nustatyta pareiga Užsakyme nurodytiems Užsakovo atsakingiems asmenims teikti tarpines **ataskaitas** apie Darbų teikimo pažangą. Ataskaitoje pateikiama informacija apims per konkretų ataskaitinį laikotarpį atliktas Darbus, Sutarties vykdymo grafiko vykdymą, rizikos vertinimą, kilusių problemų sąrašą, jų sprendimo priemones ir/ar kt. Kokybiška ataskaita laikoma tokia ataskaita, kurioje išsamiai pateikiama visa prašoma informacija ir kurioje nėra gramatinių klaidų. Ataskaitos teikiamos Užsakovui lietuvių arba kita Sutarties šalių raštu sutarta kalba. Detalią ataskaitos formą Užsakovas pateiks Atnaujintą varžymąsi laimėjusiam Rangovui. Darbų teikimo pažangos ataskaitų teikimo poreikį bei dažnumą Užsakovas kiekvienu individualiu atveju reglamentuos teikdamas Užsakymą.

# **8. KITI TEIKĖJO ĮSIPAREIGOJIMAI**

8.1. Rangovas turės:

8.1.1. Prieš darbų pradžią, išklausyti instruktažą dėl darbų saugos ir vadovautis instrukcijomis teikiant sutartinius Darbus, dėvėti darbo drabužius ir apsaugos priemones, kaip to reikalauja darbo saugos norminiai aktai, ir naudoti jas viso buvimo gamybinėse patalpose metu;

8.1.2. Tuo atveju, jei skirtingi, tačiau tarpusavyje susiję, Darbai bus įsigyti iš skirtingų Rangovų, šie Rangovai privalo prisiimti pareigą bendradarbiauti tarpusavyje pagal Užsakovo nurodytas apimtis tuo siekiant užtikrinti nuoseklią vykdomo projekto darbų eigą ir galutinių rezultatų kokybę net ir tuo atveju, jei vienas iš Rangovų jau yra suteikęs Darbus pagal Sutartį visa apimti.

8.1.3. Užsakovui pageidaujant, konsultuoti Užsakovą suteiktų Darbų rezultatų klausimais, pristatyti Darbų rezultatus Užsakovui ir/ar trečiosioms šalims pagal Užsakovo poreikius.

8.2. Užsakovas Užsakyme gali nurodyti, kad Atnaujintą varžymąsi laimėjęs Rangovas per konkretų terminą nuo Darbų teikimo sutarties pasirašymo dienos turės pateikti banko garantiją (Užsakovo nustatytais atvejais – draudimo bendrovės laidavimo rašto) Sutarties įvykdymui užtikrinti. Banko garantijos (laidavimo rašto) sumos konkretus dydis bus detalizuotas Užsakyme.

8.3. Rangovas įsipareigoja ne vėliau kaip per 5 (penkias) darbo dienas nuo Preliminarios sutarties sudarymo dienos pasirašyti konfidencialumo sutartį dėl iš Užsakovo ir/ar jo partnerių gautos informacijos, susijusios su Sutarties įsipareigojimų vykdymu, laikymu konfidencialiai neterminuotai. Rangovui nepasirašius konfidencialumo sutarties, Užsakovas neperduos Rangovui jokios Sutarties vykdymui reikalingos dokumentacijos.

# **9. UŽSAKOVO ĮSIPAREIGOJIMAI**

9.1. Užsakovas įsipareigoja:

9.1.1. nustatytais terminais peržiūrėti Rangovo derinimui pateiktus dokumentus ir pateikti savo argumentuotas pastabas, jei tokių bus nustatyta;

9.1.2. dalyvauti rengiamuose darbų pažangos susitikimuose, aptariant Darbų teikimo eigą;

9.1.3. teikti visą reikalingą informaciją, kaip įmanoma greičiau atsakyti į Rangovo paklausimus, susijusius su Darbų teikimu.